སྐད་དང་ཡེ་གེ་ནི་མི་རིགས་ཤིག་གི་བླ་སྲོག་དང་དན་རྟགས་རེད།དེ་ཡང་།མཁས་དབང་དོར་ཞིསཐོག་མར་བོད་སྐད་བོད་ཡིག་དེ་བོད་མི་རིགས་ལ་མཚོན་ན་མེད་དུ་མི་རུང་བའི་མི་རིགས་ཀྱི་རྟགས་མཚན་དང་རིག་གནས་ཀྱི་གཞི་རྩ་རེད་ལ།སྐད་ཡིག་རིག་གནས་འདི་མ་ཉམས་ན།བོད་མི་རིགས་ཀྱང་ཉམས་མི་སྲིད།སྐད་ཡིག་རིག་གནས་འདི་ཉམས་སོང་ན་མི་རིགས་ཀྱང་རྩ་བ་ནས་ཉམས་འགྲོ་བ་རྒྱབ་ཁབ་ཕྱི་ནང་གི་ལོ་རྒྱུས་ཉམས་མྱོང་དང་།རིག་གཞུང་སྟེང་ནས་ངེས་ཐུབ་པ་ཞིག་ཡིནཟེར་བ་དང་།དུང་དཀར་རིན་པོ་ཆེས་ཀྱང་།ཡེ་གེ་ཡོད་པའི་མི་རིགས་རྣམས་རང་ཉིད་ཀྱི་དཔལ་འབྱོར་དང་།ཆབ་སྲིད།རིག་གཞུང་བཅས་ཀྱི་འཕེལ་རྒྱས་ཀྱི་མགྱོགས་ཚད་མྱུར་བ་དང་།ཡེ་གེ་མེད་པའི་མི་རྣམས་དེ་ལས་ལྡོག་སྟེ་རྗེས་ལུས་ཐེབས་ཀྱིན་ཡོད།ཟེར་བ་ལས་ཀྱང་རྟོགས་ཐུབ་པ་སྟེ་སྐད་དང་ཡེ་གེ་ནི་མི་རིགས་ཤིག་གི་དར་རྒུད་ལ་རག་ལས་ཡོད་པ་རེད།